Sandton-ma en seun vas vir daggaArgieffoto Die Valke het Donderdag ŉ ma (53) en seun (29) in Sandton in hegtenis geneem omdat hulle glo met dagga ter waarde van ongeveer R3 miljoen handeldryf. Kapt. Ndivhuwo Mulamu, woordvoerder van die Valke, het gesê die Valke het inligting ontvang van ŉ geheime laboratorium waar dagga geplant en verwerk word by ŉ huis in die luukse voorstad Sandhurst in Sandton. “Daar is op daggavervaardigingstoerusting, chemikalieë en daggaplante beslag gelê en die twee is in hegtenis geneem,” het Mulamu gesê. Die beskuldigdes sal Vrydag in die Randburg-landdroshof verskyn op aanklagte van handeldryf in dagga.